b'\n_START_ARTICLE_\nNAIRU\n_START_PARAGRAPH_\nNAIRU (angl. non - accelerating inflation rate of unemployment) \xe2\x80\x93 ekonomin\xc4\x97 nedarbo teorija, stabilizuojanti infliacijos lyg\xc4\xaf \xe2\x80\x93 nedarbo pusiausvyros teorija._NEWLINE_XX a. antroje pus\xc4\x97je Filipso kreiv\xc4\x97 prarado savo populiarum\xc4\x85. \xc5\xa0alyse vienu metu kilo infliacija ir nedarbas. Daugelis ekonomist\xc5\xb3 bijojo, kad Filipso kreiv\xc4\x97 neturi mokslinio pagrindo. Milton Friedman ir Edmund Phelps, kurie palaik\xc4\x97 Filipso koncepcij\xc4\x85, tvirtino, kad vien tik Filipso kreiv\xc4\x97 negali b\xc5\xabti pagrindu sprend\xc5\xbeiant ekonomikos situacij\xc4\x85, nes nurodo ry\xc5\xa1\xc4\xaf tik tarp nedarbo ir infliacijos. Atsirado NAIRU teorija._NEWLINE_NAIRU nedarbas atsiranda tuomet, kai darbinink\xc5\xb3 reikalaujamas darbo u\xc5\xbemokestis susilygina su ekonomikos realybe, prie stabilaus infliacijos lygio (tada infliacija n\xc4\x97ra i\xc5\xa1\xc5\xa1aukiama). Darydami prielaid\xc4\x85, kad ekonomika nepatirs pasi\xc5\xablos \xc5\xa1ok\xc5\xb3, tai nedarbo atveju, \xc5\xbeemesniu nei NAIRU, ekonomikoje pasirei\xc5\xa1kia didesnis infliacijos tempas. Jeigu nedarbo lygis yra \xc5\xbeemesnis u\xc5\xbe NAIRU, infliacija auga._NEWLINE_NAIRU yra br\xc4\x97\xc5\xbeiama Filipso kreiv\xc4\x97je (rodo ry\xc5\xa1\xc4\xaf tarp infliacijos ir nedarbo). Ta\xc5\xa1kas, kuriame Filipso kreiv\xc4\x97 kry\xc5\xbeiuojasi su horizontalia linija ir rodo NAIRU. NAIRU atitinka potencialiam na\xc5\xa1umui/paj\xc4\x97gumui, t. y. yra lygi maksimaliam BVP lygiui.'